Source: https://www.naturpack.sk/novinky/kontroly-sizp-v-oblasti-odpadoveho-hospodarstva-v-roku-2015/
Timestamp: 2018-07-18 16:45:37+00:00

Document:
Kontroly SIŽP v oblasti odpadového hospodárstva v roku 2015 | NATUR-PACK, a.s.
Slovenská inšpekcia životného prostredia vykonala v uplynulom roku 3 526 kontrol. Z toho odbor inšpekcie odpadového hospodárstva vykonal kontrolu v 676 subjektoch a v 209 tich prípadoch uložil pokuty celkovo vo výške 221 702 €.
Zameranie kontrol sa dá rozdeliť podľa kategórií na:
Kontrola pôvodcov a držiteľov odpadov
V roku 2015 vykonali OIOH celkom 153 kontrol pôvodcov a držiteľov odpadov. Pri kontrolách sa kládol dôraz na kontrolu nakladania s nebezpečným odpadom.
Pri 32 kontrolách boli zistené porušenia povinností, vyplývajúcich zo zákona o odpadoch.
Najčastejšie zistenými porušeniami pri týchto kontrolách bolo napríklad:
nevedenie a neuchovávanie evidencie odpadov podľa § 19 ods. 1 písm. h) zákona o odpadoch č. 223/2001 Z.z.,
neohlasovanie údajov z evidencie podľa § 19 ods. 1 písm. i) zákona o odpadoch č. 223/2001 Z.z.,
neohlasovanie ustanovených údajov z evidencie o prepravovaných nebezpečných odpadoch podľa § 20 ods. 2 písm. a), b) zákona o odpadoch.
Kontrola výrobcov a dovozcov vybraných komodít napr. výrobcovia výrobkov z viacvrstvových kombinovaných materiálov, plastov, papiera, skla, kovových obalov a dovozcovia výrobkov balených v týchto materiáloch.
Medzi najčastejšie zistené porušenia pri takto zameraných kontrolách patrilo:
neohlasovanie ustanovených údajov štvrťročnej evidencie Recyklačnému fondu a príslušnému okresnému úradu.
Kontrola nakladania s elektrozariadeniami a elektroodpadom zamerané na nakladanie s elektrozariadeniami u výrobcov elektrozariadení a distribútorov elektrozariadení, ako aj na nakladanie s elektroodpadmi u spracovateľov elektroodpadu. V kolektívnych organizáciách sa zisťovalo, ako zabezpečujú kolektívne plnenie povinností výrobcov elektrozariadení. Kontroly spracovateľov elektroodpadu a kolektívnych organizácií sa vykonávali na požiadanie MŽP SR v rozsahu podľa požiadavky.
Najčastejšie porušenia pri týchto kontrolách:
nezaregistrovanie sa na okresnom úrade (distribútor, ktorý vykonáva spätný odber elektroodpadu) podľa § 15 ods. 1 zákona o odpadoch č. 223/2001 Z.z.,
neplnenie evidenčných a ohlasovacích povinností (výrobca elektrozariadení) v súlade s § 54b ods. 1 písm. p) zákona o odpadoch č. 223/2001 Z.z.,
nepožiadanie o zápis do Registra výrobcov (výrobca elektrozariadení) v súlade s § 54b ods. 1 písm. k) zákona o odpadoch.
Kontrola povinností vyplývajúcich zo zákona o obaloch.
nesplnenie zberu, zhodnocovania a recyklácie odpadov z obalov v rozsahu záväzných limitov podľa § 7ods. 1 zákona o obaloch,
nesplnenie evidenčných a ohlasovacích povinností povinných osôb zákonom predpísaným spôsobom podľa § 10 ods. 1 písm. a) a § 10 ods. 1 písm. b) zákona o obaloch.
NATUR-PACK svojim klientom ponúka bezplatnú aktívnu účasť pri kontrolách v oblasti zákona o odpadoch, komodít spoplatnených Recyklačným fondom a elektrozariadení. V takom prípade je nás nutné obratom, po ohlásení kontroly kontaktovať a dohodnúť ďalší postup.
Zdroj: www.sizp.sk

References: § 19
 § 19
 § 20
 § 15
 § 54
 § 54
 § 7
 § 10
 § 10